રાષ્ટ્રપતિએ વધુમાં જણાવ્યું હતું કે સર્વોત્તમ વારસાને જાળવી રાખવા માટે નિરંતર કાળજીની જરૃર પડે છે. લોકતંત્રની આપણી સંસ્થાઓ દબાણ હેઠળ છે. સંસદ ચર્ચાના સ્થળના બદલે લડાઇના મેદાનમાં બદલાઇ ગઇ છે. બંધારણ ઘડતર સમિતિના અધ્યક્ષ ડો. આંબેડકરે બંધારણ સભામાં સમાપન સંબોધન વખતે નવેમ્બર ૧૯૪૯માં કહેલા શબ્દો યાદ કરવાનો આ સમય છે. તેમણે કહ્યું હતું કે બંધારણ મુજબ કામ કરવાનું સંપૂર્ણપણે બંધારણના સ્વરૃપ ઉપર અવલંબિત નથી.